తెలంగాణలో మహిళా తహసీల్దార్ దారుణహత్య WATCH LIVE TV
‘జియో ప్రైమ్’ మీకు మేలుచేస్తుందా?
జియో ‘హ్యాపీ న్యూ ఇయర్’ ఆఫర్ మరో నెల రోజుల్లో ముగుస్తుంది. ఆ తరవాత ‘జియో ప్రైమ్’ సేవలు ప్రారంభమవుతాయి.
TNN | Updated:
Feb 23, 2017, 02:06PM IST
రిలయన్స్ జియో కస్టమర్లకు మరో నెల రోజుల్లో ఉచిత ఆఫర్లు ముగియనున్నాయి. ప్రారంభమైన ఆరు నెలల తరవాత జియో తన సేవలకు రుసుం వసూలు చేయనుంది. కేవలం 170 రోజుల్లో 10 కోట్ల మంది సబ్&zwnj;స్క్రైబర్లను సొంతం చేసుకున్న జియో.. &lsquo;హ్యాపీ న్యూ ఇయర్&rsquo; ఆఫర్ తరవాత మరో కొత్త ఆఫర్&zwnj;ను ప్రవేశపెట్టింది. అదే రిలయన్స్ జియో ప్రైమ్ . అయితే జియో ప్రైమ్&zwnj;పై కొంత మంది వినియోగదారుల్లో కొన్ని డౌట్లు ఉన్నాయి. వాటిని ఇక్కడ తెలుసుకోవచ్చు..
ఏప్రిల్ 1 నుంచి పైసలిస్తేనే జియో సేవలు
ఆరు నెలలపాటు విచ్చలవిడిగా వాడుకున్న జియో ఉచిత సేవలకు మరో నెల రోజుల్లో శుభం కార్డు పడుతుంది. ఏప్రిల్ 1 నుంచి డబ్బులు చెల్లించి మాత్రమే జియో సేవలు ఉపయోగించుకోవాలి.
Recommended byColombia
రూ. 99కి ఒక సంవత్సరం పాటు జియో ప్రైమ్ సభ్యత్వం
రిలయన్స్ జియో కొత్తగా ప్రవేశపెట్టిన సభ్యత్వ ప్లాన్ పేరు జియో ప్రైమ్. ఈ సభ్యత్వానికి రూ. 99 వసూలు చేస్తోంది. కాల పరిమితి ఒక సంవత్సరం.
నెలవారి చార్జీ రూ. 303
జియో ప్రైమ్&zwnj;లో చేరిన వినియోగదారులు నెలకు రూ. 303 చెల్లించి ఉచిత సేవలను ఉపయోగించుకోవచ్చు. అంటే ప్రస్తుతం వాడుతున్న &lsquo;హ్యాపీ న్యూ ఇయర్&rsquo; ప్లానే కొనసాగుతుంది. ఇలా నెలకి రూ. 303 చెల్లించే జియో ప్రైమ్ యూజర్లు ఈ ఉచిత ఆఫర్&zwnj;ను 2018 మార్చి 31 వరకు పొందొచ్చు. కంపెనీ అందిస్తోన్న జియోటీవీ, జియోమ్యూజిక్, జియోమాగ్స్, జియో సినిమా, జియోఎక్స్&zwnj;ప్రెస్ న్యూస్ తదితర సేవలన్నీ ఉచితం.
ప్రస్తుత జియో కస్టమర్లు కూడా ప్రైమ్&zwnj;లో చేరక తప్పదు
జియో సర్వీసులను ప్రారంభించినప్పుడు కంపెనీ &lsquo;వెల్&zwnj;కమ్ ఆఫర్&rsquo;ను అందించింది. మూడు నెలల తరవాత దీన్ని &lsquo;హ్యాపీ న్యూ ఇయర్&rsquo; ఆఫర్&zwnj;గా కంపెనీ మార్చింది. కస్టమర్ల ప్రమేయం లేకుండా వారి ఆఫర్&zwnj;ను జియోనే మార్చేసింది. ఈసారి మాత్రం అలా కుదరదు. కొత్త వాళ్లతో పాటు ప్రస్తుతం జియో వాడుతున్న వారు కూడా రూ. 99 చెల్లించి జియో ప్రైమ్&zwnj;లో చేరాల్సిందే.
మార్చి 1 నుంచి జియో ప్రైమ్ నమోదు ప్రారంభం
జియో ప్రైమ్ సభ్యత్వ కార్యక్రమం మార్చి 1 నుంచి మొదలవుతుంది. వినియోగదారుల సౌకర్యార్థం మరిన్ని ప్లాన్లను ప్రవేశపెడతామని కంపెనీ వెల్లడించింది. ఆ ఆఫర్లన్నిటినీ మై జియో యాప్&zwnj;లో చూసుకోవచ్చని వివరించింది.
జియో ప్రైమ్ నమోదుకు ఆఖరి తేదీ మార్చి 31
జియో ప్రైమ్&zwnj;లో చేరడానికి ఈ ఏడాది మార్చి 31 ఆఖరి తేది. ప్రస్తుతం జియో వాడుతున్న వినియోగదారులు మైజియో యాప్ ద్వారా కానీ లేదా కంపెనీ వెబ్&zwnj;సైట్&zwnj;లో లాగిన్ అయి కానీ జియో ప్రైమ్&zwnj;ను సబ్&zwnj;స్క్రైబ్ చేసుకోవచ్చు.
జియో ప్రైమ్&zwnj;లో చేరిన వారికే ఇకపై సేవలు
ఈ ఏడాది మార్చి 31లోగా జియో ప్రైమ్&zwnj;లో చేరినవారికి మాత్రమే సంవత్సరం నెలకి రూ. 303 టారిఫ్ ప్లాన్&zwnj;లో ఉచిత సేవలు అందుతాయని కంపెనీ స్పష్టం చేసింది. ఒక వేళ మార్చి 31 లోపల మీరు జియో ప్రైమ్&zwnj;లో చేరకపోతే రూ. 303తో రీచార్జ్ చేసుకోవడం కుదరదు, ఉచిత సేవలు అసలు కుదరదు.
జియో ప్రైమ్&zwnj;లోనూ వాయిస్ కాల్స్ ఫ్రీ
గతేడాది సెప్టెంబర్&zwnj;లో జియో సర్వీసులను ప్రారంభించినప్పుడు ప్రకటించిన ఉచిత వాయిస్ కాల్స్ (దేశీయంగా) ఆఫర్&zwnj;ను కంపెనీ కొనసాగిస్తోంది. జియో ప్రైమ్&zwnj;లో చేరిన వినియోగదారులు మరో సంవత్సరం పాటు ఉచితంగా వాయిస్, వీడియో కాల్స్ చేసుకోవచ్చు. అయితే దీనికి డాటా తప్పనిసరి.
రోమింగ్ చార్జీ లేదు
రిలయన్స్ జియో నెట్&zwnj;వర్క్ పరిధిలో రోమింగ్ చార్జీ కూడా వసూలు చేయడంలేదని కంపెనీ స్పష్టం చేసింది.
రోజుకి 1జీబీ డాటానే (4జీ స్పీడ్)
4జీ స్పీడుతో రోజుకి 1జీబీ డాటా మాత్రమే ఉపయోగించుకోడానికి అవకాశం ఉంది. 1జీబీ ఉపయోగించిన తరవాత 128 కేబీపీఎస్ స్పీడుతో బ్రౌజింగ్ చేసుకోవచ్చు. వాయిస్ కాల్స్&zwnj;కి ఎలాంటి ఆటంకం ఉండదు.